กลุ่มผาดก่อตั้งโดย ผาด อังกินันทน์ ในปี พ.ศ. 2491 โดยมีชื่อเดิมว่า "กลุ่มนายผาดอังกินันทน์" แต่ต่อมาได้มีการชื่อกลุ่มมาเป็น "กลุ่มผาด" เนื่องจากชื่อเก่านั้นมีความยาว

ประวัติกลุ่มผาด
---------------

### ก่อตั้งกลุ่มผาด

กลุ่มผาดเริ่มต้นขึ้นในวันที่ ผาด อังกินันทน์ เข้าสู่วงการเมืองท้องถิ่น โดยได้รับเลือกตั้งเป็น สมาชิกสภาเทศบาลเมืองเพชรบุรี และได้รับเลือกให้เป็นนายกเทศมนตรีเมืองเพชรบุรี ติดต่อกันตั้งแต่ปี พ.ศ. 2491 เป็นต้นมา คู่แข่งคนสําคัญคือ ร.อ. หลวงบําราบประทุษฐ (นิล จุฑานนท์) อดีตสมาชิกสภาผู้แทนราษฎรจังหวัดเพชรบุรี คนที่ 2 และเคยเป็นนายกเทศมนตรีเมืองเพชรบุรี (ระหว่างปี พ.ศ. 2485-พ.ศ. 2486)

### สมาชิกกลุ่มผาดชุดแรก

สมาชิกสภาเทศบาลกลุ่มผาดในขณะนั้นมีนายปิยะและนายยุทธ อังกินันทน์ บุตรชายหัวแก้วหัวแหวนของนายผาด, นายภิมุข อังกินันทน์ (บุตรนายทองพูน อังกินันทน์), นายโลบ สุภาแพ่ง (บิดา ดร.กัมพล-นายอภิชาติ สุภาแพ่ง), นายจินดา(จู) พรรณรายน์, นายเฉลิม ใหญ่กว่าวงษ์ ฯลฯ

ต่อมาปี พ.ศ. 2500 นายผาดได้ทิ้งสนามการเมืองท้องถิ่น ไปลงสมัครรับเลือกตั้งสมาชิกสภาผู้แทนราษฎรจังหวัดเพชรบุรี สังกัดพรรคสหภูมิ โดยให้นายอรุณ ภิงคารวัฒน์ ลงกุมบังเหียนนั่งเก้าอี้นายกเทศมนตรีเมืองเพชรบุรีแทน

หัวหน้ากลุ่มผาด
---------------

### ผาด อังกินันทน์

ผาด อังกินันทน์ เป็นผู้ก่อตั้งกลุ่มผาด โดยเดิมมีชื่อว่า "กลุ่มนายผาดอังกินันทน์" โดยนายผาดเคยเป็นทนายความก่อนจะลงมาเล่นการเมือง นายผาดเคยเป็นทั้ง นายกเทศมนตรีเมืองเพชรบุรี 5 สมัยในนามกลุ่มผาด และยังเคยเป็น สมาชิกสภาผู้แทนราษฏรจังหวัดเพชรบุรี สังกัดพรรคสหภูมิอีกด้วย

### ยุทธ อังกินันทน์

ยุทธ อังกินันทน์ ได้ลงเล่นการเมืองท้องถิ่นด้วยการเป็น สมาชิกสภาเทศบาลในนามกลุ่มผาดหลัง ผาด อังกินันทน์ได้เสียชีวิต ยุทธ อังกินันทน์​ ก็ได้รับความไว้วางใจให้เป็นหัวหน้ากลุ่มผาดและได้รับเลือกตั้งให้เป็น นายกเทศมนตรีเทศบาลเมืองเพชรบุรี ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดเพชรบุรี และได้รับเลือกตั้งเป็นครั้งแรก ใน พ.ศ. 2526

### บุปผา รอบรู้ (อังกินันทน์)

หลังจาก ยุทธ อังกินันทน์ ได้รับเลือกตั้งเป็นสมาชิกสภาผู้แทนราษฏรจังหวัดเพชรบุรี บุปผา รอบรู้ (อังกินันทน์) ก็ได้ขึ้นมาเป็นหัวหน้ากลุ่มผาดเนื่องจากมีเสียงที่ดีที่สุดในกลุ่ม บุปผา รอบรู้ (อังกินันทน์) ก็ได้รับการเลือกตั้งให้เป็น นายกเทศมนตรีเมืองเพชรบุรี ในนามกลุ่มผาดหลายสมัย 

### ยุทธ อังกินันทน์ (ครั้งที่ 2)

ในปี พ.ศ. 2539 ยุทธ อังกินันทน์ ได้วางมือทางการเมืองระดับชาติ และกลับมาลงเล่นการเมืองท้องถิ่นอีกครั้ง จนได้รับเลือกเป็น นายกเทศมนตรีเทศบาลเมืองเพชรบุรี ในนามกลุ่มผาดยาวจนถึง 1 กุมภาพันธ์ พ.ศ. 2564

### พลยุทธ อังกินันทน์

พลยุทธ อังกินันทน์ ขึ้นมาเป็นหัวหน้ากลุ่มผาดในปี พ.ศ. 2564 หลังจาก ยุทธ อังกินันทน์ ผู้เป็นบิดาได้วางมือทางการเมืองและได้ลงสมัครเลือกตั้งนายกเทศมนตรีเมืองเพชรบุรีในนามกลุ่มผาด พลยุทธ อังกินันทน์ ได้รับเป็นผู้สมัครหมายเลข 1 แต่ไม่ได้รับการเลือกตั้งโดยแพ้คู่แข่งอันดับ 1 ไปเพียง 206 คะแนน

ในวันที่ 27 กรกฎาคม พ.ศ. 2566 ทางเพจเฟสบุ๊คและโซเชียลมีเดียอย่างเป็นทางการกลุ่มผาดได้ประกาศเปิดตัวโลโก้ใหม่ โดยถือเป็นครั้งแรกเลยในประวัติศาสตร์กลุ่มผาดที่มีการเปลี่ยนโลโก้กลุ่ม

เปลี่ยนโฉมใหม่
--------------

โลโก้เดิมของกลุ่มผาด

  

ในปี พ.ศ. 2566 กลุ่มผาดได้ประกาศเปิดตัวโซเซียลมีเดียหลายแพลตฟอร์มรวมถึงเว็บไซต์อย่างเป็นทางการ และได้ประกาศเปิดสโลแกนใหม่ทั้งภาษาไทยและอังกฤษ "คิดใหม่ ก้าวใหญ่ เพื่ออนาคตเมืองเพชรบุรี" "Vote for Change Action Develop Eradicating-Poverty (CADE)" 

ในวันที่ 27 กรกฎาคม พ.ศ. 2566 ทางเพจเฟสบุ๊คและโซเชียลมีเดียอย่างเป็นทางการกลุ่มผาดได้ประกาศเปิดตัวโลโก้ใหม่ ท่ามกลางเสียงเห็นชอบและไม่เห็นชอบ

การเลือกตั้ง
------------

### การเลือกตั้งนายกเทศมนตรีเมืองเพชรบุรี พ.ศ. 2564

หลังจาก ยุทธ อังกินันทน์ ได้วางมือทางการเมือง พลยุทธ อังกินันทน์ ผู้เป็นบุตรได้ความไว้วางใจให้ลงเลือกตั้งเป็นนายกเทศมนตรีเมืองเพชรบุรีในนามกลุ่มผาด พลยุทธ อังกินันทน์ได้รับเป็นผู้สมัครหมายเลข 1 แต่ไม่ได้รับการเลือกตั้งโดยแพ้คู่แข่งอันดับ 1 ไปเพียง 206 คะแนน

ผลการเลือกตั้ง
--------------

### ผลการเลือกตั้งนายกเทศมนตรีเมืองเพชรบุรี

| การเลือกตั้ง | ผู้สมัคร | คะแนนเสียงทั้งหมด | **สัดส่วนคะแนนเสียง** | ผลการเลือกตั้ง |
| --- | --- | --- | --- | --- |
| พ.ศ. 2564 | พลยุทธ อังกินันทน์ | 5,204 | 47.3% | ไม่ **พ่ายแพ้** |

### สมาชิกสภาเทศบาลเมืองเพชรบุรี

| การเลือกตั้ง | จำนวนที่นั้ง | ที่นั่งเปลียน | **ผลการเลือกตั้ง** | ผู้นำเลือกตั้ง |
| --- | --- | --- | --- | --- |
| พ.ศ. 2555 | 15 / 18 | - | ฝ่ายเทศบาล | ยุทธ อังกินันทน์ |
| พ.ศ. 2564 | 8 / 18 | 7 7 | ฝ่ายค้าน | พลยุทธ อังกินันทน์ |

บุคลากร
-------

### รายชื่อหัวหน้ากลุ่ม

| ลำดับ | รูป | ชื่อ | เริ่มวาระ | สิ้นสุดวาระ |
| --- | --- | --- | --- | --- |
| 1 |  | ผาด อังกินันทน์ | พ.ศ. 2491 | 14 มิถุนายน พ.ศ. 2511 |
| 2 |  | ยุทธ อังกินันทน์ | 14 มิถุนายน พ.ศ. 2511 | พ.ศ. 2526 |
| 3 |  | บุปผา รอบรู้ | พ.ศ. 2526 | พ.ศ. 2544 |
| - |  | ยุทธ อังกินันทน์ | พ.ศ. 2544 | 1 กุมภาพันธ์ พ.ศ. 2564 |
| 4 |  | พลยุทธ อังกินันทน์ | 1 กุมภาพันธ์ พ.ศ. 2564 | ปัจจุบัน |

### กรรมการบริหารกลุ่มผาด

| ตำแหน่ง | ชื่อ | เริ่มวาระ |
| --- | --- | --- |
| หัวหน้า | พลยุทธ อังกินันทน์ | 1 กุมภาพันธ์ พ.ศ. 2564 |
| รองหัวหน้า | จงจรัส ลัภยานุกูล | 1 กุมภาพันธ์ พ.ศ. 2564 |
| รองหัวหน้า | วิษณุ ตราชูวณิช | 1 กุมภาพันธ์ พ.ศ. 2564 |
| เลขาธิการ | ธีรวัฒน์ รักวิจิตรกุล | 1 กุมภาพันธ์ พ.ศ. 2564 |
| โฆษก | ชายเอก มีอิ่ม | 20 กรกฎาคม พ.ศ. 2566 |

นโยบาย
------

### นโยบายปี พ.ศ. 2564

1. ขับเคลื่อนเศรษฐกิจเมืองเพชรด้วยศูนย์ธุรกิจดิจิตอล
2. ยกระดับเมืองปลอดภัยกล้องวงจรปิดรอบเมืองแก้ปัญหาจราจร
3. หยุด! ปัญหานํ้าท่วมสร้างอุโมงค์ระบายนํ้าเสริมแนวตลิ่งแม่นํ้าเพชร
4. ร่วมกำหนดอนาคตเมืองเพชรบุรีผ่านสภาประชาชน
5. เยาวราชเมืองเพชรกระตุ้นเศรษฐกิจส่งเสริมท่องเที่ยวศิลปวัฒนธรรมเมืองเก่า
6. สวนสุขภาพและสนามกีฬาครบวงวรสร้างโอกาสมีสุขภาพที่ดีอย่างทั่วถึง
7. สร้างโอกาส เพิ่มทักษะ ส่งเสริมการศึกษาทางเลือก พัฒนาระบบการศึกษา

อ้างอิง
-------

1. ↑
2. ↑
3. ↑
4. ↑  ยุทธ อังกินันทน์ 20 กรกฎาคม พ.ศ. 2566
5. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2023-07-19. สืบค้นเมื่อ 2023-07-19.
6. ↑  "Facebook". *www.facebook.com*.
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2023-07-19. สืบค้นเมื่อ 2023-07-19.
8. ↑